SC บวกแรง 5% โบรกเชียร์ซื้อเป้า 5 บ. จับตางบ Q4 นิวไฮ
SC บวกแรง 5% สูงสุดในรอบ 9 เดือน โบรกเชียร์ซื้อเป้า 5 บาท แนวโน้มกำไรไตรมาส 4/65 นิวไฮของปี คงประมาณการกำไรปี 65 โต 15%
SC บวกแรง 5% สูงสุดในรอบ 9 เดือน โบรกเชียร์ซื้อเป้า 5 บาท จับตางบไตรมาส 4/65 นิวไฮของปี
28 พ.ย. 2565

ผู้สื่อข่าวรายงานว่า วันนี้ (28 พ.ย. 65) ราคาหุ้นบริษัท เอสซี แอสเสท คอร์ปอเรชั่น จำกัด (มหาชน) หรือ SC โดย ณ เวลา 16:07 น. อยู่ที่ระดับ 4.06 บาท บวก 0.20 บาท หรือ 5.18% สูงสุดที่ระดับ 4.08 บาท ต่ำสุดที่ระดับ 3.86 บาท ด้วยมูลค่าการซื้อขาย 151.57 ล้านบาท ราคาหุ้นปรับตัวแรงในรอบ 9 เดือนโดยเทียบตั้งแต่หุ้นยืนที่ระดับ 4.06 บาท เมื่อวันที่  10 ก.พ.65
 
ด้านบล.ฟินันเซีย ไซรัส ระบุในบทวิเคราะห์วันนี้(28 พ.ย.65) ว่า SC แนะนำ “ซื้อ” ราคาเป้าหมาย 5 บาท โดยผู้บริหารมีมุมมองเชิงบวกต่อปี 66 แนวราบยังขยายตัวแม้ลดความหวือหวาจากฐานสูงและการแข่งขันมากขึ้น แต่ด้วยกลยุทธ์เน้นกลุ่มระดับบน Band แข็งแกร่งและพัฒนาสินค้าตอบโจทย์ความต้องการลูกค้าจะขับเคลื่อนความสำเร็จการขายได้ดี
ส่วนคอนโดมีสัญญาณฟื้นตัวต่อเนื่อง ภาพระยะกลาง-ยาว ธุรกิจ Recurring ทั้งโรงแรมคลังสินค้า และ Apartmentในสหรัฐฯจะช่วยหนุนรายได้มีเสถียรภาพขึ้นและมีโอกาสขายเข้า REIT/IPO ในอนาคต
สำหรับแนวโน้มกำไรไตรมาส 4/65 เร่งขึ้นทำจุดสูงสุดของปี คงประมาณการกำไรปี 65 โต 15% เทียบช่วงเดียวกันของปีก่อน และปี 66 โต 6% เทียบช่วงเดียวกันของปีก่อน